Na temelju članka 8 i 35. Zakona o lokalnoj i područnoj (regionalnoj) samoupravi (Narodne novine br”, broj 33/01, 60/01- Vjerodostojno tumačenje članka 31. stavka 1., članka 46. stavka 1 i 2., članka 53. stavka 4. i članka 90. stavka 1. Zakona o lokalnoj i područnoj (regionalnoj) samoupravi, 129/05, 109/07, 125/08, 36/09, 150/11 i 144/12, 19/13,137/15,123/17) i članka 18. i 61. Statuta Općine Babina Greda („Sl. vjesnik“ 11/09,04/13, 03/14,01/18) Općinsko vijeće Općine Babina Greda 9. sjednici održanoj 20. svibnja 2018. godine donijelo je:

 STATUTARNU ODLUKU O IZMJENAMA I DOPUNAMA

 STATUTA OPĆINE BABINA GREDA

 Članak 1.

U Statutu Općine Babina Greda („Sl. vjesnik“ 11/09,04/13, 03/14) dodaje se članak 1a. koji glasi: „Izrazi u ovom Statutu koji imaju rodno značenje odnose se jednako na muški i ženski rod.“

 Članak 2.

 U članku 19. stavak 1. mijenja se i glasi:

„Općinsko vijeće broji trinaest članova, a mandat traje do dana stupanja na snagu odluke Vlade Republike Hrvatske o raspisivanju sljedećih redovnih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju predstavničkog tijela sukladno odredbama Zakona o lokalnoj (područnoj) regionalnoj samoupravi«.

 Članak 3.

U članku 30. Statuta, alineja 15. mijenja se i glasi:

„- imenuje i razrješava predstavnike Općine u tijelima javnih ustanova, trgovačkim

društvima i drugih pravnih osoba iz članka 18. Statuta, a odluku o imenovanju i razrješenju

dužan je objaviti u Službenom glasilu Općine Babina Greda.“

 Članak 4.

 U članku 32. st. 1. mijenja se i glasi: „Općinski načelnik i njegov zamjenik mogu odlučiti hoće li dužnost obavljati profesionalno ili volonterski, osim u godini održavanja redovnih lokalnih izbora.“

 Članak 5.

Članak 38 a mijenja se i glasi:

„Općinski načelnik i njegov zamjenik koji je izabran zajedno s njima mogu se opozvati putem

referenduma.

Raspisivanje referenduma za opoziv može predložiti 20% ukupnog broja birača općine i 2/3 članova predstavničkog tijela

Ako je raspisivanje referenduma za opoziv predložilo 20% ukupnog broja birača u općini , predstavničko tijelo raspisat će referendum za opoziv općinskog načelnika, i njegovog zamjenika

koji je izabran zajedno s njima u skladu s člankom 18. Statuta, u dijelu koji se odnosi na

utvrđivanje je li prijedlog podnesen od potrebnog broja birača u jedinici.

Ako je raspisivanje referenduma za opoziv predložilo 2/3 članova predstavničkog tijela, odluku o raspisivanju referenduma za opoziv općinskog načelnika i njegovog zamjenika koji je izabran zajedno s njim predstavničko tijelo donosi dvotrećinskom većinom glasova svih članova predstavničkog tijela.

Referendum za opoziv ne može se raspisati samo za zamjenika općinskog načelnika.

Referendum za opoziv općinskog načelnik i njegovog zamjenika ne smije se raspisati prije

proteka roka od šest mjeseci od održanih izbora ni ranije održanog referenduma za opoziv, kao ni u godini u kojoj se održavaju redovni izbori za općinskog načelnika.“

 Članak 6.

 U članku 43. stavak 1. mijenja se i glasi: „Ovlaštenici prijedloga za osnivanje mjesnog odbora jest 20% građana upisanih u popis birača Općine za koje se predlaže osnivanje mjesnog odbora, članovi Općinskog vijeća, udruge građana te općinski načelnik.“

 Članak 7.

 Članak 48. Statuta , mijenja se i glasi:

„Nadzor nad zakonitošću rada tijela mjesnog odbora obavlja Općinski načelnik.

 Općinski načelnik može u slučaju kršenja odredba Statuta, pravila mjesnog odbora i ne izvršavanja poslova predložiti Općinskom vijeću da raspustiti Vijeće mjesnog odbora.

 Na prijedlog općinskog načelnika Općinsko vijeće može raspustiti Vijeće mjesnog odbora.“

 Članak 8.

 U članku 49. stavku 2. umjesto riječi „načelu dobrog gospodarenja “ upisuju se riječi „pažnjom dobrog gospodara“.

 Članak 9.

 U članku 50. stavku 2. alineji 2. riječi „koje odobrava Općinsko vijeće“, brišu se.

 U stavku 2. alineji 6. riječ „dotacije“, briše se.

 Članak 10.

 Ova Statutarna odluka o izmjenama i dopunama Statuta stupa na snagu osmog dana od dana objave u „Službenom vjesniku“ Vukovarsko-srijemske županije.

KLASA: 012-03/18-01/3

URBROJ: 2212/02-02/18-01-1

 Predsjednik

 Općinskog vijeća:

 Jakob Verić